वी.पी. कोईराला स्वास्थ्य विज्ञान प्रतिष्ठान बीजारोपणक ऐतिहासिक क्षण सम्बत २०४७ साल फागुन ३ गते (फेबु्रवरी १५, १९९१) छी । ओही दिन बिराटनगरमे आयोजित एक सार्वजनिक सभामे ई संस्था खडा करैके लेल नेपाल भ्रमणमे रहल तत्कालिन भारतीय प्रधानमन्त्री श्री चन्द्रशेखर भारतीय सहयोग प्राप्त होएके वचन देलाक बाद स्व. प्रधानमन्त्री गिरीजा प्रसाद कोइरालाक भारत भ्रमणक अवसरमे भारत नेपाल उच्चस्तरीय कार्य दल नेपालमे भूतपूर्व प्रधानमन्त्री स्व. विश्वेश्वरप्रसाद कोइरालाक नाममे एक मेडिकल कलेज स्थापना करैके सहमति जनेलक । प्रतिष्ठानक स्वशासित संस्थाक रुपमे संचालन करैके लेल संसद २०४९ माघ ५ गते (१८ जनवरी १९९३)े वी.पी. कोइराला स्वास्थ्य बिज्ञान प्रतिष्ठान ऐन पारित केलक आ नेपाल-भारतक प्रधानमन्त्रीसभद्धारा १० मार्च १९९४ क दिन प्रतिष्ठानक ३५० शैयाक एक अस्पताल आ ५० गोटेक स्थान द के मेडिकल कलेज बनावेके सहमतिपत्रमे हस्ताक्षर भेल । तत्कालिन प्रधानमन्त्री गिरिजा प्रसाद कोइराला १९ अक्टोबर १९९४ मे ३५० शैया अस्पतालक निर्माणक शिलान्यासक साथे एम.बी.बी.एस कक्षा संचालनक शुभारम्भ केलक ।